Vergulde snellervis - Wikipedia
Die vergulde snellervis (Xanthichthys auromarginatus) is 'n vis wat in verskeie geïsoleerde groepe in die Indiese- en Stille Oseane voorkom. Dit kom ook langs die kus van KwaZulu-Natal voor; dit is 'n rare spesie.
Die vis se kleur verskil tussen die geslagte en het 'n ronde kop. Die wyfies is grys met rye wit kolletjies op die rye skubbe. Daar is 'n swart streep op die basis van die tweede dorsale- en anale vinne. Die stertvin het 'n swart rant.
Die mannetjies is grysblou met klein wit kolletjies op die rye skubbe en daar is 'n groot, helderblou vlek op die onderkant van die kop. Die mediaanvinne het geel rante. Die vis leef in diep aflandige riwwe in water wat 20 tot 70m diep is. Hulle word min gewaar in water wat vlakker as 30 m is. Hulle leef as alleenlopers maar word soms gesien in los groepe wat uit visse van beide geslagte bestaan in gebiede waar daar redelike strome is. Die vis vreet soöplankton.
Ontsluit van "https://af.wikipedia.org/w/index.php?title=Vergulde_snellervis&oldid=1837889"
Last edited on 10 Oktober 2018, at 10:35